### APSTIPRINĀTS

[Pasūtītājs]

Iepirkuma komisijas

[datums] sēdē,

 protokols Nr.1

*ar grozījumiem Nr.1,*

*apstiprināti*

*Iepirkuma komisijas*

*[datums]sēdē,*

*protokols Nr.2*

## AtklātA konkursA

**[Piegādes iepirkuma nosaukums]**

**Iepirkuma identifikācijas Nr.[..]**

**Pasūtītājs: [..]**

**NOLIKUMS**

**SATURS**

[1. Vispārīgā informācija 3](#_Toc45663319)

[2. Informācija par iepirkuma priekšmetu 5](#_Toc45663320)

[3. Prasības pretendentiem 6](#_Toc45663321)

[4. Prasības piedāvājumiem 7](#_Toc45663322)

[5. Piedāvājumu vērtēšana 9](#_Toc45663323)

[6. Aritmētisko kļūdu labošana 11](#_Toc45663324)

[7. Nepamatoti lēta piedāvājuma pārbaude 11](#_Toc45663325)

[8. Izslēgšanas nosacījumu pārbaude 11](#_Toc45663326)

[9. Lēmuma paziņošana un līguma slēgšana 12](#_Toc45663327)

[10. Komisijas tiesības un pienākumi 12](#_Toc45663328)

[11. Pretendenta tiesības un pienākumi 13](#_Toc45663329)

[12. Pielikumu saraksts 14](#_Toc45663330)

# Vispārīgā informācija

## Iepirkuma identifikācijas numurs

[..]

## Pasūtītājs

* + 1. Nosaukums: [..];

Nodokļu maksātāja reģistrācijas Nr.[..];

Juridiskā adrese: [..];

Tālr. [..], fakss [..], e-pasts: [..].

* + 1. Iepirkumu veic saskaņā ar [institūcija] [datums] rīkojumu Nr.[..] apstiprināta iepirkuma komisija (turpmāk – Komisija)

## Piegādātājs

Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.

## Pretendents

Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

## Pircēja profils

Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (pieejama EIS:[hipersaite]), kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

## Iepirkuma procedūras veids

Atklāts konkurss.

## Iepirkuma procedūrai piemērojamie tiesību akti

* + 1. Publisko iepirkumu likums;
		2. Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība”;
		3. [..]

## Informācijas apmaiņa

Informācijas apmaiņa starp Pasūtītāju / Komisiju un Piegādātājiem vai Pretendentiem notiek rakstveidā – izmantojot EIS funkciju “Pretendentu jautājumi” vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

## Iespējas iepazīties ar konkursa nolikumu un saņemt to

* + 1. Atklāta konkursa “[nosaukums]” (iepirkuma identifikācijas Nr.[..]) (turpmāk – konkurss) dokumentācijai ir nodrošināta tieša un brīva elektroniskā pieeja Pircējā profilā šī konkursa sadaļā.
		2. Tiek uzskatīts, ka visi ieinteresētie Piegādātāji jebkuru papildu informāciju par konkursu ir saņēmuši brīdī, kad tā publicēta Pircēja profilā šī konkursa sadaļā*.*
		3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā konkursa nolikuma saņēmējs, ja tas ir reģistrēts EIS kā Piegādātājs.[[1]](#footnote-1)
		4. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 1.2.1.punktā minētajā adresē Pasūtītāja darba laikā, iepriekš saskaņojot laiku ar nolikuma 1.14.1.punktā minēto Pasūtītāja kontaktpersonu.
		5. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz triju darbdienu laikā pēc tam, kad saņemts attiecīgs pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

## Papildu informācijas pieprasīšanas kārtība

* + 1. Papildu informāciju ieinteresētais piegādātājs var pieprasīt latviešu valodā, izmantojot EIS funkciju “Pretendentu jautājumi” vai nosūtot pieprasījumu nolikuma 1.14.1.punktā norādītajai kontaktpersonai elektroniski. Ja jautājums netiek nosūtīts EIS sistēmā, tajā jānorāda konkursa nosaukums un identifikācijas numurs.
		2. Ja ieinteresētais Piegādātājs laikus rakstiski pieprasa papildu informāciju par konkursa nolikumu, Komisija to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām, kas norādīts nolikuma 1.11.1.apakšpunktā.
		3. Jebkura papildu informācija, kas tiks sniegta saistībā ar šo konkursu, tiks nosūtīta piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī konkursa sadaļā. Piegādātājam ir pienākums sekot līdzi publicētajai informācijai.

## Piedāvājuma iesniegšanas vieta, datums, laiks un kārtība

* + 1. Piedāvājumi jāiesniedz EIS e-konkursu apakšsistēmā ne vēlāk kā līdz [datums] pulksten [laiks].
		2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Tie netiks atvērti un neatvērti tiks nosūtīti atpakaļ iesniedzējam.
	1. **Piedāvājuma atvēršanas vieta, datums, laiks un kārtība**
		1. Piedāvājumu atvēršana sākas tūlīt pēc piedāvājumu iesniegšanas termiņa beigām, kas norādīts nolikuma 1.11.1.punktā.
		2. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.
		3. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā piecpadsmit minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.

## Piedāvājuma nodrošinājums

* + 1. Pretendentam kopā ar piedāvājumu jāiesniedz **ar drošu elektronisko parakstu parakstīts** piedāvājuma nodrošinājums (bankas garantija vai apdrošināšanas polise) **EUR [summa]** (summa vārdiem *euro*) apmērā. Piedāvājuma nodrošinājumā jābūt norādītam, ka tā devējs **apņemas izmaksāt Pasūtītājam piedāvājuma nodrošinājuma summu pilnā apmērā** **pēc Pasūtītāja pirmā pieprasījuma**, jebkurā no šādiem gadījumiem:
			1. Pretendents atsauc savu piedāvājumu, kamēr ir spēkā piedāvājuma nodrošinājums;
			2. Pretendents, kuram piešķirtas iepirkuma līguma slēgšanas tiesības, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;
			3. Pretendents, kuram piešķirtas līguma slēgšanas tiesības, neparaksta iepirkuma līgumu Pasūtītāja noteiktajā termiņā.
		2. **Ja kā piedāvājuma nodrošinājums tiek iesniegta apdrošināšanas polise**, tai jāpievieno maksājumu apliecinošs dokuments (kopija) par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:
			1. apdrošinātājs apņemas nekavējoties samaksāt Pasūtītājam pēc pirmā pieprasījuma pilnu piedāvājuma nodrošinājuma summu jebkurā no nolikuma 1.13.1.punkta apakšpunktos norādītajiem gadījumiem;
			2. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas Apdrošinātājam;
			3. polisei jābūt no Pretendenta puses neatsaucamai;
			4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
		3. **Ja kā piedāvājuma nodrošinājums tiek iesniegta bankas garantija,** tai jāatbilst šādiem papildu nosacījumiem:
			1. garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
			2. Pasūtītājam nav jāpieprasa piedāvājuma nodrošinājuma summa no Pretendenta pirms pieprasījuma iesniegšanas garantijas devējam;
			3. Bankas garantijai jābūt no Pretendenta puses neatsaucamai.
		4. Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda.
		5. **Piedāvājuma nodrošinājumam jābūt spēkā** līdz īsākajam no šādiem termiņiem:
			1. [dienu skaits vārdiem] dienas no nolikuma 1.11.1.punktā noteiktās piedāvājumu iesniegšanas dienas;
			2. līdz iepirkuma līguma noslēgšanai;
			3. **[1]** ja iepirkuma procedūras dokumentos ir noteikts, ka pretendents, kuram piešķirtas iepirkuma līguma slēgšanas tiesības, pirms iepirkuma līguma noslēgšanas iesniedz saistību izpildes nodrošinājumu, — līdz dienai, kad izraudzītais pretendents iesniedz šādu saistību izpildes nodrošinājumu;
			**[2]** ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, – līdz dienai, kad izraudzītais pretendents iesniedz šādu līguma nodrošinājumu. Pārējiem pretendentiem piedāvājuma nodrošinājums ir spēkā līdz iepirkuma līguma noslēgšanai.

## Komisijas kontaktpersona

* + 1. Komisijas noteiktā kontaktpersona:

[amats]

[vārds uzvārds]

tālrunis: [..], fakss: [..];

e-pasts: [..].

# Informācija par iepirkuma priekšmetu

## Iepirkuma priekšmets

## [Iepirkuma priekšmeta apraksts]

## CPV kods: [..].

* + 1. Iepirkuma priekšmets saskaņā ar Tehnisko specifikāciju ir sadalīts divās daļās:
			1. Iepirkuma daļa Nr.1 – [daļas apraksts]
			2. Iepirkuma daļa Nr.2 – [daļas apraksts]
		2. Pretendents var iesniegt piedāvājumu par katru iepirkuma daļu.
		3. Konkurss tiek veikts Eiropas Reģionālās attīstības fonda (ERAF) [..].

## [1] Paredzamā līgumcena vai [2] Līgumcena, kura nevar tikt pārsniegta

Paredzamā kopējā līgumcena vai Līgumcena, kura nevar tikt pārsniegta:

* + 1. Iepirkuma daļai Nr.1 - **EUR [summa]** (summa vārdiem) bez pievienotās vērtības nodokļa (turpmāk – PVN);
		2. Iepirkuma daļai Nr.2 - **EUR [summa]** (summa vārdiem) bez PVN.
		3. Piedāvājumi iepirkuma daļai, kas pārsniedz attiecīgās daļas ietvaros norādīto līgumcenu, tiks noraidīti.
		4. Piedāvājumi iepirkuma daļai, kas pārsniedz 150 procentus no attiecīgajai iepirkuma daļai paredzamās līgumcenas, tiks noraidīti.

## Tehniskā specifikācija

Tehniskā specifikācija ir pievienota nolikuma [..].pielikumā, un ir šī nolikuma neatņemama sastāvdaļa.

## Līguma izpildes termiņš

* + 1. Līguma daļai Nr.1: [laiks dienās, nedēļās vai mēnešos] no līguma noslēgšanas dienas.
		2. Līguma daļai Nr.2: [laiks dienās, nedēļās vai mēnešos] no līguma noslēgšanas dienas.

# Prasības pretendentiem

## Atbilstība profesionālās darbības veikšanai

* + 1. Turpmāk norādītās prasības izpildāmas attiecībā uz visām iepirkuma daļām.
		2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī apakšuzņēmēji un persona, uz kuras iespējām Pretendents balstās (ja pretendents Pakalpojuma sniegšanai plāno piesaistīt apakšuzņēmēju vai personu, uz kuras iespējām Pretendents balstās), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz.
		3. [..]

## Prasības saimnieciskajam un finansiālajam stāvoklim

* + 1. Turpmāk norādītās prasības izpildāmas attiecībā uz visām iepirkuma daļām.
		2. Pretendenta gada vidējais finanšu neto apgrozījums, ņemot vērā iepriekšējos trīs noslēgtos pārskata gadus, ir vismaz EUR [summa] (summa vārdiem) bez PVN. Pretendenti, kas dibināti vēlāk, apliecina, ka vidējais gada finanšu apgrozījums periodā kopš dibināšanas nav mazāks kā šajā punktā noteiktais.
		3. [..]
		4. Ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi.

## Tehniskās un profesionālās spējas[[2]](#footnote-2)

* + 1. Turpmāk norādītās prasības izpildāmas attiecībā uz katru iepirkuma daļu, par kuru Piegādātājs iesniedz piedāvājumu.
		2. Pretendentam iepriekšējo trīs gadu laikā (t.i., 2017., 2018., 2019.gadā un 2020.gadā līdz piedāvājuma iesniegšanas dienai) ir pieredze vismaz [cipars vārdiem] līdzvērtīga piegādes līguma izpildē, kura ietvaros piegādātas iepirkuma priekšmetam līdzvērtīgas preces vismaz tādā pašā apjomā.
		3. Pretendents spēj apliecināt piedāvāto preču legālu iegādi un ražotāja garantijas saistību izpildes nodrošināšanu.
		4. Pretendentam jānodrošina vismaz viens speciālists, kas ir atbilstoši sertificēts vai apmācīts darbam ar iepirkuma priekšmetu.
	1. **Vispārīgi nosacījumi**
		1. Ja Pretendents ir piegādātāju apvienība vai personālsabiedrība, nolikuma 3.2. un 3.3.punktā noteiktās prasības jāizpilda vismaz vienam no piegādātāju apvienības vai personālsabiedrības biedriem vai visiem kopīgi.
		2. Līguma izpildē Pretendents ir tiesīgs piesaistīt apakšuzņēmējus. Pretendentam piedāvājumā jānorāda apakšuzņēmēji, kam paredzēts nodot vismaz 10 procentus no kopējās iepirkuma līguma vērtības. Apakšuzņēmēja veicamo pakalpojumu kopējo vērtību noteic atbilstoši Publisko iepirkumu likuma 63.panta trešajai daļai.
		3. Lai pierādītu atbilstību nolikuma 3.1. - 3.3.punktos noteiktajām prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. Pretendentam ir pienākums sniegt Pasūtītājam pietiekamus pierādījumus par sadarbību un resursu, un kompetenču pieejamību līguma izpildē no personām, uz kuru iespējām Pretendents balstās.

# Prasības piedāvājumiem

* 1. **Piedāvājuma noformēšana un iesniegšana:**
		1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
			1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
			2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
			3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. Sagatavojot piedāvājumu, pretendents ievēro, ka:
			1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
			2. Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
			3. Citu dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
		3. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
		4. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
		5. Pretendents dokumenta atvasinājumus apliecina atbilstoši Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajai kārtībai. Vienlaikus pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Ja dokumenta kopija nav apliecināta atbilstoši normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
		6. Visas piedāvātās cenas aprēķina un norāda *euro* (EUR) bez PVN.
		7. Pretendents drīkst iesniegt tikai vienu piedāvājuma variantu katrā iepirkuma daļā.
		8. Iesniedzot piedāvājumu, pretendents apliecina, ka piekrīt visiem nolikuma (t.sk. tā pielikumos) ietvertajiem nosacījumiem.
		9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šiem riskiem, tas netiks izskatīts.
		10. Pretendenta piedāvājuma dokumentus paraksta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
		11. Pretendentam viņa piedāvājums ir saistošs līdz līguma noslēgšanai vai paziņojuma par piedāvājuma noraidīšanu saņemšanai.
		12. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no Iepirkuma procedūras norises iznākuma.

## Pieteikums par piedalīšanos konkursā

* + 1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS e-konkursu apakšsistēmā šī konkursa sadaļā.
		2. Pretendents pieteikumu dalībai iepirkumā sagatavo atbilstoši veidnei nolikuma [..].pielikumā. Kopā ar pieteikumu jāiesniedz apliecinājums par neatkarīgi sagatavotu piedāvājumu atbilstoši nolikuma [..].pielikumam.
		3. Pieteikums un apliecinājums par neatkarīgi sagatavotu piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. Ja pieteikumu paraksta persona, kurai nav pārstāvības tiesības, Pretendentam jāiesniedz attiecīgajai personai izdota pilnvara vai tās apliecināta kopija. Šis nosacījums attiecas arī uz dokumentiem, ko paraksta apakšuzņēmējs vai persona, uz kuras iespējām Pretendents balstās.
		4. Ja pieteikumu vai apliecinājumu par neatkarīgi sagatavotu piedāvājumu nav parakstījusi persona ar pārstāvības tiesībām, piedāvājums tiek noraidīts.

## Pretendenta atlases dokumenti

* + 1. Pretendenta atlases dokumentus pievieno pieteikumam dalībai konkursā, ko iesniedz atbilstoši nolikuma 4.2.punktam.
		2. Pretendenta atlases dokumenti iesniedzami attiecībā uz katru iepirkuma daļu, par kuru Piegādātājs iesniedz piedāvājumu.
		3. Pretendents, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49.pantu kā sākotnējo pierādījumu drīkst iesniegt **Eiropas vienoto iepirkuma procedūras dokumentu**.[[3]](#footnote-3) Tas jāiesniedz arī par katru personu, uz kuras iespējām pretendents balstās, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības, bet, ja Pretendents ir piegādātāju apvienība – par katru tās dalībnieku.
		4. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām atlases prasībām, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām. Vienlaikus Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām.
		5. Ja Pretendents neiesniedz Eiropas vienoto iepirkuma procedūras dokumentu, tad pieteikumam jāpievieno turpmāk norādītie dokumenti:
			1. ārvalstīs reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām, vai cits apliecinājums par reģistrāciju, ja ārvalsts kompetentā iestāde šādu dokumentu neizsniedz. Šis nosacījums attiecas arī uz apakšuzņēmēju vai personu, uz kuras iespējām Pretendents balstās. Par Latvijas Republikā reģistrēto pretendentu, piegādātāju apvienības dalībnieku, apakšuzņēmēju vai personu, uz kuras iespējām Pretendents balstās, reģistrāciju atbilstoši normatīvo aktu prasībām (ja normatīvie akti to paredz) Pasūtītājs pārliecināsies publiski pieejamās datubāzēs vai attiecīgajā reģistra iestādē;
			2. dokumenti, kas apliecina piedāvāto preču legālu iegādi un ražotāja garantijas saistību izpildes nodrošināšanu (nolikuma 3.3.3.punkts);
			3. apliecinājums, ka Pretendentam ir nolikuma 3.3.2.punktā norādītā pieredze, pievienojot vismaz vienu pozitīva rakstura atsauksmi no attiecīgā pasūtītāja par veikto piegādi;
			4. lai izpildītu nolikuma 3.3.4.punktā noteikto prasību, Pretendents iesniedz vienošanos, līgumu vai citu dokumentu, kas apliecina, ka Pretendenta rīcībā visu līguma izpildes laiku būs nolikuma 3.3.4.punktā noteiktais speciālists, kā arī sertifikātu vai citu dokumentu, kas apliecina šī speciālista kvalifikāciju;
			5. Ja pretendents pakalpojuma sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka pretendenta kvalifikācija atbilst Pretendenta kvalifikācijas prasībām, jāiesniedz šādi dokumenti:
				1. apakšuzņēmējiem nododamo pakalpojuma daļu saraksts atbilstoši Apakšuzņēmējiem nododamo pakalpojuma daļu saraksta veidnei, ja apakšuzņēmēja sniedzamo pakalpojumu vērtība ir 10% no kopējās iepirkuma līguma vērtības vai lielāka vai, ja pretendents balstās uz apakšuzņēmēju tehniskajām un profesionālajām iespējām ([..].pielikums);
				2. apakšuzņēmēja un personas, uz kuras iespējām pretendents balstās, apliecinājums atbilstoši Apakšuzņēmēja un Personas, uz kuras iespējām pretendents balstās, apliecinājuma veidnei ([..].pielikums) par gatavību veikt nododamo pakalpojumu daļu sarakstā norādītās pakalpojuma daļas un/vai nodot pretendenta rīcībā iepirkuma līguma izpildei nepieciešamos resursus **vai** pretendenta un personas, uz kuras iespējām pretendents balstās, līgums/vienošanās par sadarbību iepirkuma līguma izpildei, kas pierāda, ka Pretendenta rīcībā būs iepirkuma līguma izpildei nepieciešamie resursi, gadījumā, ja ar Pretendentu tiks noslēgts iepirkuma līgums;
			6. Pretendenta parakstīts apliecinājums (kopija) par Pretendenta gada vidējo finanšu apgrozījumu (sadalījumā pa gadiem), ņemot vērā iepriekšējos trīs noslēgtos pārskata gadus. Ja piedāvājumu iesniedz piegādātāju apvienība vai personālsabiedrība, šī prasība attiecināma uz katru tās dalībnieku vai biedru. Attiecībā uz Pretendentiem, kas savu darbību tirgū uzsākuši vēlāk, apliecinājums par vidējo gada finanšu apgrozījumu iesniedzams par nostrādāto laiku.

## Tehniskais piedāvājums

* + 1. Tehniskais piedāvājums ir jāsagatavo atbilstoši nolikuma [..].pielikumam “Tehniskā specifikācija”, par katru iepirkuma daļu, par kuru tiek iesniegts piedāvājums, izmantojot nolikuma [..].pielikumā esošo Tehniskā piedāvājuma veidni.
		2. Pretendents pievieno piedāvāto preču tehnisko datu lapu (“data sheet”) jeb informatīvo materiālu (oriģinālvalodā un tulkojums latviešu valodā tikai tām vietām, kurās atspoguļojas konkrētās iepirkuma priekšmeta daļas tehniskās specifikācijas pozīciju prasības).

## Finanšu piedāvājums

Finanšu piedāvājums jāsagatavo un jāiesniedz atbilstoši Finanšu piedāvājuma veidnei (nolikuma [..].pielikums) par katru iepirkuma daļu, par kuru tiek iesniegts piedāvājums. Cenā jāiekļauj visas ar iepirkuma līgumu izpildi saistītās izmaksas, nodokļi, kā arī visas ar to netieši saistītās izmaksas.

# Piedāvājumu vērtēšana

## Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtā sēdē. Piedāvājumu vērtēšanu Komisija veic attiecībā uz katru iepirkuma daļu.

## Piedāvājumu vērtēšanu Komisija veic četros posmos. Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur Komisija izvērtē konstatēto neatbilstību nolikuma prasībām būtiskumu), tas tiek izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:

* + 1. **1. posms – Piedāvājumu noformējuma pārbaude**

Komisija pārbauda, vai piedāvājums sagatavots un noformēts atbilstoši nolikuma 4.1.punktā un citos punktos norādītajām noformēšanas prasībām.

* + 1. **2. posms – Pretendentu atlase**

Komisija pārbauda, vai pretendenta iesniegtais Eiropas vienotais iepirkuma procedūras dokuments vai iesniegtie atlases dokumenti un publiski pieejamās datu bāzēs iegūtā informācija apliecina Pretendenta atbilstību nolikuma 3.1. – 3.3.punktā norādītajām prasībām.

* + 1. **3. posms – Tehnisko piedāvājumu atbilstības pārbaude**

Komisija novērtē, vai tehniskais piedāvājums atbilst nolikuma 4.4.punktā noteiktajām prasībām.

* + 1. **4. posms – Piedāvājumu vērtēšana:**
			1. Komisija izvērtē, vai Pretendenta iesniegtais finanšu piedāvājums atbilst konkursa nolikuma 4.5.punktā noteiktajām prasībām, un pārbauda, vai finanšu piedāvājumā nav aritmētisko kļūdu (sk. nolikuma 6.sadaļu “Aritmētisko kļūdu labošana”). Komisija veic pretendenta piedāvātās līgumcenas pārbaudi atbilstoši Publiskā iepirkumu likuma 41.panta vienpadsmitajai daļai*.*
			2. Komisija no visiem iepriekšējo izvērtēšanas posmu prasībām atbilstošajiem piedāvājumiem nosaka saimnieciski visizdevīgāko piedāvājumu saskaņā ar šādiem kritērijiem:

|  | **Kritērijs** | **Vērtējums****(*max* punktu skaits)** | **Kritērija apraksts** |
| --- | --- | --- | --- |
| **1.** | Pakalpojuma līgumcena (C) | 85 | Zemākā līgumcena (atbilstoši Finanšu piedāvājumam) |
| **2.** | Preču garantijas termiņš (P) | 15 | Tiks vērtēts piedāvāto preču garantijas termiņš |
|  | **Kopā** | **100** | **V = C + P** |

Punktus par piedāvāto līgumcenu (C) komisija aprēķinās, izmantojot šādu formulu:

C= Cmin/ CP x 85, kur:

Cmin = Zemākā piedāvātā līgumcena no visiem piedāvājumiem

CP = Pretendenta piedāvātā līgumcena.

Punktus par preču garantijas termiņu piešķir atbilstoši šādiem kritērijiem:

|  |
| --- |
| **Preču garantijas termiņš (P)** |
| **Punktu piešķiršanas kritēriji** | **Punktu skaits** |
| Precēm piedāvātais garantijas termiņš – [..] gadi | 5 |
| Precēm piedāvātais garantijas termiņš – [..] gadi | 10 |
| Precēm piedāvātais garantijas termiņš – [..] gadi | 15 |

* + - 1. Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs katrā iepirkuma daļā ir [..].
			2. Komisija pārbauda, vai saskaņā ar nolikuma 5.2.4.2.punktu izvēlētā Pretendenta iesniegtais piedāvājums nav nepamatoti lēts (sk. nolikuma 7.sadaļu “Nepamatoti lēta piedāvājuma noteikšana”);
			3. Komisija pārbauda, vai uz izvēlēto Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 42.pantā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi (sk. nolikuma 8. sadaļu “Izslēgšanas nosacījumu pārbaude”).

## Komisija turpmāk piedāvājumu neizskata un attiecīgo Pretendentu izslēdz no turpmākās dalības konkursā gadījumā, ja konstatē jebkuru no turpmāk minētajiem apstākļiem:

* + 1. piedāvājums neatbilst kādai nolikumā noteiktajai prasībai un attiecīgā neatbilstība nav uzskatāma par formālu, ievērojot samērīguma principu;
		2. piedāvājums tiek atzīts par nepamatoti lētu;
		3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		4. Pretendents Komisijas noteiktajā termiņā nav iesniedzisnolikuma 8.4.punktā minētos dokumentus;
		5. piedāvājumu izvērtēšanas laikā Pretendents savu piedāvājumu atsauc.

## Ja Komisija nekonstatē kādu no iepriekš uzskatītajiem šķēršļiem, tā pieņem lēmumu par līguma slēgšanas tiesību piešķiršanu Pretendentam, kura piedāvājums atzīts par saimnieciski visizdevīgāko piedāvājumu.

# Aritmētisko kļūdu labošana

## Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu.

## Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo.

## Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas.

## Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā labotās kļūdas.

# Nepamatoti lēta piedāvājuma pārbaude

## Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu.

## Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.

# Izslēgšanas nosacījumu pārbaude

## Komisija izslēdz pretendentu no turpmākās dalības konkursā, ja uz Pretendentu ir attiecināms jebkurš no Publisko iepirkumu likuma 42.panta pirmajā daļā vai Starptautisko un Latvijas Republikas nacionālo sankciju likuma 11.1 panta pirmā daļā minētajiem gadījumiem.

## Komisija izslēdz pretendentu no dalības konkursā atbilstoši Publisko iepirkumu likuma 42.panta otrās daļas nosacījumiem šādos gadījumos:

* + 1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;
		2. pretendents nav pildījis ar pasūtītāju vai publisko partneri noslēgto iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams;
		3. pretendents ir izdarījis smagu profesionālās darbības pārkāpumu, kas uzskaitīti turpmāk: [..].

## Komisija pārbaudi veic attiecībā uz pretendentu, kam būtu piešķiramas līguma slēgšanas tiesības, un ievērojot Publisko iepirkumu likuma 42.pantā noteikto kārtībā.

## Ja ārvalstī reģistrēts vai pastāvīgi dzīvojošs pretendents, kuram atbilstoši Konkursa nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42.panta desmito daļu, Komisija izslēdz pretendentu no turpmākas dalības Konkursā un tā piedāvājumu neizskata.

## Attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.

## Ja uz pretendentu attiecas kāds no Publisko iepirkumu likuma 43.panta otrajā daļā norādītajiem izslēgšanas gadījumiem, pretendents norāda to piedāvājumā. Ja pretendents tiek atzīts par tādu, kam piešķiramas līguma slēgšanas tiesības, pretendents iesniedz Publisko iepirkumu likuma 43.pantā norādīto informāciju, un uzticamības nodrošināšanai iesniegto pierādījumu vērtēšana tiek veikta saskaņā ar šo pantu.

## Ja Pretendents tiek izslēgts no dalības konkursā, Komisija saskaņā ar nolikuma 5.2.4.2.punktu nosaka nākamo saimnieciski visizdevīgāko piedāvājumu un veic tā pārbaudi atbilstoši nolikuma 5.2.4.4. un 5.2.4.5.punkta prasībām.

# Lēmuma paziņošana un līguma slēgšana

* 1. Ja iepirkuma ietvaros nav iesniegti piedāvājumi vai ja visi piedāvājumi neatbilst nolikuma prasībām, Komisija pieņem lēmumu izbeigt iepirkumu, neizvēloties nevienu piedāvājumu.
	2. Pasūtītājs var jebkurā brīdī pārtraukt iepirkumu, ja tam ir objektīvs pamatojums.
	3. Komisija 3 (trīs) darbdienu laikā pēc lēmuma pieņemšanas par iepirkuma līguma slēgšanu vai konkursa pārtraukšanu vai izbeigšanu vienlaikus informē visus Pretendentus par pieņemto lēmumu.
	4. Paziņojumā, ko Pasūtītājs nosūta noraidītajam Pretendentam un Pretendentam, kurš iesniedzis atbilstošu piedāvājumu, tiek norādīts detalizēts lēmuma pamatojums saskaņā ar Publisko iepirkumu likuma 37.panta otrās daļas noteikumiem.
	5. Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām, ievērojot Publisko iepirkumu likuma 60.panta sestajā un septītajā daļā minētos nosacījumus.
	6. Iepirkuma līgumu slēdz, neievērojot nolikuma 9.5.punktā minēto nogaidīšanas termiņu, ja līguma slēgšanas tiesības ir piešķirtas Pretendentam, kas vienīgais iesniedzis piedāvājumu konkursā.
	7. Ar Pretendentu, kam piešķirtas līguma slēgšanas tiesības, tiek noslēgts līgums atbilstoši Iepirkuma līguma veidnei ([..].pielikums) un Pretendenta piedāvājumam.
	8. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu..
	9. Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	10. Pasūtītājs ne vēlāk kā 10 (desmit) darbdienu laikā pēc tam, kad noslēgts iepirkuma līgums vai pieņemts lēmums par konkursa pārtraukšanu vai izbeigšanu, saskaņā ar Publisko iepirkumu likuma 29.panta pirmo daļu iesniedz Iepirkumu uzraudzības birojam publicēšanai attiecīgu paziņojumu.

# Komisijas tiesības un pienākumi

* 1. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi.
	2. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas.
	3. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam, kuram būtu piešķiramas līguma slēgšanas tiesības.
	4. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
	5. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	6. Komisijai ir tiesības izdarīt grozījumus konkursa nolikumā. Komisija par to nosūta paziņojumu Iepirkumu uzraudzības birojam, kas tiek ievietots internetā un publicēts Publisko iepirkumu likumā noteiktajā kārtībā. Ja Komisija izdarījusi grozījumus konkursa nolikumā, tā ievieto informāciju par grozījumiem EIS e-konkursu apakšsistēmā šī konkursa sadaļā ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
	7. Ja Pasūtītājs konstatē, ka piedāvājumā ietvertā vai Pretendenta atlases dokumentos iesniegtā informācija ir neskaidra vai nepilnīga, tas pieprasa, lai Pretendents, vai kompetenta institūcija izskaidro vai papildina minēto informāciju vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem.
	8. Ja Pasūtītājs saskaņā ar nolikuma 10.7.punktu ir pieprasījis izskaidrot vai papildināt Pretendenta piedāvājumā iesniegto informāciju, bet Pretendents to nav izdarījis atbilstoši pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
	9. Komisijai ir tiesības normatīvajos aktos paredzētajos gadījumos izbeigt iepirkuma procedūru bez līguma noslēgšanas.
	10. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām, izņemot, ja saskaņā ar Publisko iepirkumu likuma 68.panta septīto daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas konkursa nolikumā vai paziņojumā par līgumu. Ja saskaņā ar Publisko iepirkumu likuma 68.panta septīto daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas konkursa nolikumā vai paziņojumā par līgumu, minētajā gadījumā Pasūtītājs pircēja profilā un EIS e-konkursu apakšsistēmā šī konkursa sadaļā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja Iepirkumu uzraudzības biroja Iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, Pasūtītājs EIS e-konkursu apakšsistēmā šī konkursa sadaļā publicē informāciju par piedāvājumu atvēršanas laiku, kā arī informē par to Pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus.
	11. Pasūtītājs sagatavo iepirkuma procedūras ziņojumu un publicē to pircēja profilā un EIS e-konkursu apakšsistēmā šī konkursa sadaļā piecu darbdienu laikā pēc lēmuma pieņemšanas par iepirkuma procedūras rezultātiem.

# Pretendenta tiesības un pienākumi

* 1. Pretendentam, iesniedzot piedāvājumu, ir pienākums ievērot visus konkursa nolikumā minētos nosacījumus.
	2. Pretendentam ir pienākums rakstveidā Komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā noteiktos dokumentus, ja Komisija to pieprasa.
	3. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīko ieinteresēto piegādātāju sanāksmi, ja ne vēlāk kā desmit dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā sešas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā un EIS e-konkursu apakšsistēmā šī konkursa sadaļā vismaz trīs dienas iepriekš. Sanāksmes laikā Komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
	4. Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā.
	5. Pretendentam ir tiesības iesniegt iesniegumu par Nolikumā iekļautajām prasībām Iepirkumu uzraudzības birojam ne vēlāk kā septiņas dienas pirms tam, kad beidzas piedāvājumu iesniegšanas termiņš.

# Pielikumu saraksts

EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas:

1. pielikums: Tehniskā specifikācija;
2. pielikums: Pieteikuma veidne;
3. pielikums: Apliecinājums par neatkarīgi izstrādātu piedāvājumu;
4. pielikums: Tehniskā piedāvājuma veidne;
5. pielikums: Finanšu piedāvājuma veidne;
6. pielikums: Apakšuzņēmējiem nododamo pakalpojuma daļu saraksta veidne;
7. pielikums: Apakšuzņēmēja un Personas, uz kuras iespējām pretendents balstās, apliecinājuma veidne;
8. pielikums: Iepirkuma līguma projekts;
9. pielikums: [..].
1. Informācija par to, kā ieinteresētais piegādātājs var reģistrēties par Nolikuma saņēmēju, pieejama: <https://www.eis.gov.lv/EIS/Publications/PublicationView.aspx?PublicationId=883>

 [↑](#footnote-ref-1)
2. Turpmākas norādes uz nolikuma 3.3.punkta prasību izpildi vērtējamas atkarībā no tā, kurās iepirkuma daļās Pretendents iesniedzis piedāvājumu. [↑](#footnote-ref-2)
3. Veidlapas forma pieejama: <http://espd.eis.gov.lv/> [↑](#footnote-ref-3)